[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 27.2.2009

KOM(2009) 89 endelig

2009/0024 (CNS)

Forslag til

RÅDETS FORORDNING

om ophævelse af 14 forældede forordninger om den fælles fiskeripolitik

(forelagt af Kommissionen)

BEGRUNDELSE

Kommissionen har som led i sin indsatsplan for bedre lovgivning iværksat et initiativ, der tager sigte på at ajourføre og forenkle EF-lovgivningen[1]. Et af de vigtigste tiltag i denne forbindelse er en gennemgang af de retsakter, som er opført i registret over gældende EF-retsforskrifter, for at identificere, hvilke der er aktuelle og gældende. Når der ved gennemgangen identificeres formelt gældende retsakter, der ikke længere anvendes, vil Kommissionen for at sikre større klarhed og retssikkerhed ophæve disse retsakter, enten ved hjælp af en formel retsakt vedtaget af Kommissionen, et forslag til en retsakt, som skal vedtages af Rådet, eller en formel forældelsesanerkendelse, alt efter omstændighederne. Ophævelse af forældede retsakter i den fælles fiskeripolitik er et led i det rullende forenklingsprogram, der blev vedtaget inden for rammerne af Kommissionens strategi for forenkling af lovgivningen, som det fremgår af dokument KOM(2008) 712 (bilag til Kommissionens lovgivnings- og arbejdsprogram for 2009).

I forbindelse med vedtagelsen af "Handlingsplanen for 2006-2008 med henblik på at forenkle og forbedre den fælles fiskeripolitik"[2] forpligtede Kommissionen sig navnlig til at revidere EF-retsforskrifterne på dette politikområde.

Gennemgangen af retsforskrifterne viste, at der var en række retsakter vedtaget af Rådet, som ganske rigtigt stadig er formelt gældende, selvom de er forældede. For at fjerne disse retsakter fra den gældende EF-lovgivning kræves der en formel retsakt vedtaget af Rådet, og der skal anvendes samme beføjelsesretsakt som den, der udgjorde grundlaget for den oprindelige retsakt (dvs. enten afgørelse/beslutning, forordning eller direktiv). Da der kun er ét direktiv, der skal ophæves, og da et direktiv i form minder meget om en afgørelse eller en beslutning, er det medtaget i forslaget om ophævelse af beslutninger og afgørelser. Det andet forslag omfatter rådsforordninger, som også bør ophæves, fordi de er forældede.

Når Rådets og Kommissionens retsakter om fastlæggelse af lister over forældede retsakter er vedtaget, er det kun de gældende retsakter, der vil blive opført i registret over gældende EF-retsforskrifter. Dermed ajourføres EF-lovgivningen og gøres mere gennemskuelig og læselig.

2009/0024 (CNS)

Forslag til

RÅDETS FORORDNING

om ophævelse af 14 forældede forordninger om den fælles fiskeripolitik

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 37,

under henvisning til akten vedrørende Spaniens og Portugals tiltrædelse, særlig artikel 162, artikel 163, stk. 3, artikel 164, stk. 4, artikel 165, stk. 8, artikel 171, artikel 349, stk. 5, artikel 350, artikel 351, stk. 5, artikel 352, stk. 9, og artikel 358,

under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik[3], særlig artikel 20,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

(1) Større gennemsigtighed i EF-lovgivningen er et væsentligt led i den strategi for bedre lovgivning, som EF-institutionerne er i gang med at gennemføre. I den forbindelse bør retsakter, som ikke længere har nogen egentlig virkning, fjernes fra gældende lovgivning.

(2) Nedenstående forordninger om den fælles fiskeripolitik er blevet forældede, selv om de formelt fortsat gælder:

- Rådets forordning (EØF) nr. 31/83 af 21. december 1982 om gennemførelse af en midlertidig fælles foranstaltning til omlægning af kystfiskeriet og akvakulturen[4]. Forordningen er blevet irrelevant, eftersom den vedrørte EF-finansiering af investeringsprojekter i 1982.

- Rådets forordning (EØF) nr. 3117/85 af 4. november 1985 om fastsættelse af generelle regler for ydelse af udligningsgodtgørelse for sardiner[5]. Forordningen er blevet irrelevant, fordi den gjaldt i en overgangsperiode efter Spaniens tiltrædelse af Det Europæiske Fællesskab.

- Rådets forordning (EØF) nr. 3781/85 af 31. december 1985 om fastsættelse af de foranstaltninger, der skal træffes over for de erhvervsdrivende, der ikke overholder visse bestemmelser om fiskeri, der er fastsat i akten vedrørende Spaniens og Portugals tiltrædelse[6]. Forordningen er blevet irrelevant, fordi den gjaldt i en overgangsperiode efter Spaniens tiltrædelse af Det Europæiske Fællesskab.

- Rådets forordning (EØF) nr. 3252/87 af 19. oktober 1987 om koordinering og fremme af fiskeriforskningen[7]. Forordningen er blevet irrelevant, da emnet nu er omfattet af Rådets forordning (EF) nr. 199/2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik[8].

- Rådets forordning (EØF) nr. 3571/90 af 4. december 1990 om en række foranstaltninger til iværksættelse af den fælles fiskeripolitik i den tidligere Tyske Demokratiske Republik[9]. Forordningen er blevet irrelevant, fordi den gjaldt i en overgangsperiode efter Tysklands genforening.

- Rådets forordning (EØF) nr. 3499/91 af 28. november 1991 om en fællesskabsramme for undersøgelser og pilotprojekter i forbindelse med bevarelse og forvaltning af fiskeressourcerne i Middelhavet[10]. Forordningen er blevet irrelevant, fordi emnet nu er omfattet af Rådets forordning (EF) nr. 1967/2006 af 21. december 2006 om forvaltningsforanstaltninger til bæredygtig udnyttelse af fiskeressourcerne i Middelhavet, om ændring af forordning (EØF) nr. 2847/93 og om ophævelse af forordning (EF) nr. 1626/94[11].

- Rådets forordning (EF) nr. 1275/94 af 30. maj 1994 om tilpasning af ordningen i kapitlet om fiskeri i akten vedrørende Spaniens og Portugals tiltrædelse[12]. Forordningen er blevet irrelevant, fordi den gjaldt i en overgangsperiode efter Spaniens tiltrædelse af Det Europæiske Fællesskab.

- Rådets forordning (EF) nr. 1448/1999 af 24. juni 1999 om overgangsforanstaltninger for visse former for fiskeri i Middelhavet og om ændring af forordning (EF) nr. 1626/94[13]. Forordningen er blevet irrelevant, da emnet nu er omfattet af forordning (EF) nr. 1967/2006.

- Rådets forordning (EF) nr. 300/2001 af 14. februar 2001 om foranstaltninger gældende i 2001 til genopbygning af torskebestanden i Det Irske Hav (ICES-afsnit VII a)[14]. Forordningen er blevet irrelevant, da den gjaldt for en periode, som er udløbet.

- Rådets forordning (EF) nr. 2561/2001 af 17. december 2001 om fremme af omstillingen af de fartøjer og fiskere, der indtil 1999 var afhængige af fiskeriaftalen med Marokko[15]. Forordningen er blevet irrelevant, eftersom de nationale flådeomstillingsplaner, som den gjaldt for, er afsluttet.

- Rådets forordning (EF) nr. 2341/2002 af 20. december 2002 om fastsættelse for 2003 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger[16]. Forordningen er blevet irrelevant, da den gjaldt for fiskeriaktiviteterne i 2003.

- Rådets forordning (EF) nr. 2372/2002 af 20. december 2002 om særforanstaltninger for at yde erstatning til den spanske fiskeri-, skaldyrs- og akvakultursektor for de tab, olieudslippet fra Prestige har forårsaget[17]. Forordningen er blevet irrelevant, eftersom det nationale kompensationsprogram, som den gjaldt for, er afsluttet.

- Rådets forordning (EF) nr. 2287/2002 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger[18]. Forordningen er blevet irrelevant, da den gjaldt for fiskeriaktiviteterne i 2004.

- Rådets forordning (EF) nr. 52/2006 af 22. december 2005 om fastsættelse af fiskerimuligheder og dertil knyttede betingelser for visse fiskebestande og grupper af fiskebestande for Østersøen for 2006[19]. Forordningen er blevet irrelevant, da den gjaldt for fiskeriaktiviteterne i 2006.

(3) Af hensyn til retssikkerheden og klarheden bør disse forældede forordninger ophæves -

UDSTEDT FØLGENDE FORORDNING:

Artikel 1

Forordninger, der skal ophæves

Forordning (EØF) nr. 31/83, (EØF) nr. 3117/85 , (EØF) nr. 3781/85, (EØF) nr. 3252/87, (EØF) nr. 3571/90, (EF) nr. 3499/91, (EF) nr. 1275/94, (EF) nr. 1448/99, (EF) nr. 300/2001, (EF) nr. 2561/2001, (EF) nr. 2341/2002, (EF) nr. 2372/2002, (EF) nr. 2287/2003 og (EF) nr. 52/2006 ophæves.

Artikel 2

Ikrafttræden

Denne forordning træder i kraft på syvendedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [xx.].

På Rådets vegne

Formand

[1] KOM(2003) 71.

[2] KOM(2005) 647.

[3] EFT L 358 af 31.12.2002, s. 59.

[4] EFT L 5 af 7.1.1983, s. 1.

[5] EFT L 297 af 9.11.1985, s. 1.

[6] EFT L 363 af 31.12.1985, s. 26.

[7] EFT L 314 af 4.11.1987, s. 17.

[8] EUT L 60 af 5.3.2008, s. 1.

[9] EFT L 353 af 17.12.1990, s. 10.

[10] EFT L 331 af 3.12.1991, s. 1.

[11] EUT L 409 af 30.12.2006, s. 11.

[12] EFT L 140 af 3.6.1994, s. 1.

[13] EFT L 167 af 2.7.1999, s. 7.

[14] EFT L 44 af 15.2.2001, s. 12.

[15] EFT L 344 af 28.12.2001, s. 17.

[16] EFT L 356 af 31.12.2002, s. 12.

[17] EFT L 358 af 21.12.2001, s. 81.

[18] EUT L 344 af 31.12.2003, s. 1.

[19] EUT L 16 af 20.1.2006, s. 184.